# விக்கிப்பீடியா:ஆலமரத்தடி/தொகுப்பு102

## தன்வரலாற்றுக் கட்டுரைகள்

ஏற்கனவே சிலமுறை இதுகுறித்து விவாதித்திருந்தபொழுதும் எனக்கு சில விக்கிப்பீடியாவின் கொள்கைகளின் விளக்கம் தேவை.  
1. தன்வரலாற்றுக் கட்டுரை என வரையருப்பது எவ்விதம்?
1. தன்னை பற்றிய கட்டுரையில் அந்நபரே பங்களிப்பு செய்ய முடியுமா?
1. விக்கிப்பீடியாவின் கொள்கையின் படி எவ்வகையான தகவல்களை சேர்க்க முடியும்?
1. நபர் பற்றிய கட்டுரைகளில் அடையாளம் காட்டாமல் தகவல்கள் சேர்க்கப்பட்டால் ஏற்க முடியுமா?
இன்னும் நிறைய கேள்விகள் இருக்கின்றது. இக்கேள்விகளுக்குப் பதில் தெரிந்தபின் எனது கேள்விக்களை அடுக்குகிறேன். கேள்விகளின் நோக்கம் விக்கிப்பீடியாவின் கொள்கைகளை புரிந்து கொள்ள மட்டுமே. --தினேஷ்குமார் பொன்னுசாமி (பேச்சு) 12:38, 25 மார்ச் 2015 (UTC)  
:பார்க்க: விக்கிப்பீடியா:தன்வரலாறு. ஆங்கில விக்கிப்பீடியா வழிகாட்டலுக்கு ஏற்ப இற்றைப்படுத்தி தேவைப்படும் மாற்றங்களை உரையாடலாம். பொதுவாக, மாபெரும் ஆளுமைகளைத் தவிர மற்றவர்களுக்கு, முதன்மையான கலைக்களஞ்சியக் குறிப்பிடத்தக்கமையைக் குறித்த சுருக்கமான தகவலை மட்டும் தருவது நலம். வேலைக்கு விண்ணப்பிப்பது போல, படித்த பள்ளி முதல் ஒவ்வொரு ஆண்டும் நிகழ்ந்த நிகழ்வுகளை ஆவணப்படுத்தத் தேவையில்லை. இது வரை கட்டுரைத் தலைப்புக்கு உரியவர்கள் நேரடியாக கட்டுரைகளைத் திருத்தி வந்ததை நாம் தடுக்கவில்லை. ஆனால், இனி, அவ்வாறு தொகுப்பவர்கள் பேச்சுப் பக்கத்தில் தகவலைத் தரச் சொல்லி மற்ற விக்கிப்பீடியர்கள் சரி பார்த்து கலைக்களஞ்சியத்துக்குத் தேவையான தகவலை மட்டும் எடுத்துக் கொள்ளலாம். --இரவி (பேச்சு) 14:09, 25 மார்ச் 2015 (UTC)
::தமிழ் விக்கியில் கொள்கைகள் மற்றும் வழிகாட்டல் பக்கங்கள் சரவர மொழிமாற்றம் செய்யப்படாமல் இருக்கின்றன. தொடக்க நிலையில் வரையரை செய்யப் பட்ட பக்கங்களைத் தவிற மற்றவற்றை விரைந்து இயற்றை செய்தல் வேண்டும். சக பயனர்களும், நிர்வாகிகளும் தங்களுடையப் பங்களிப்புகளை கொள்கை மற்றும் வழிகாட்டல் பக்கங்களுக்குத் தர வேண்டுகிறேன். நன்றி. --சகோதரன் ஜெகதீஸ்வரன் (பேச்சு) 16:02, 25 மார்ச் 2015 (UTC)  
:en:Wikipedia:Biographies of living persons --<span>Anton</span><font color="red"><sup>Talk</sup></font> 16:14, 25 மார்ச் 2015 (UTC)  
ஒருவர், தன்னைப் பற்றித் தானே விக்கிப்பீடியாவில் கட்டுரை எழுதுவதையோ அல்லது பிறர் அவரைப்பற்றி எழுதிய கட்டுரையில் திருத்தம் செய்வதையோ தவிர்க்கவேண்டும். தமிழ் விக்கியில், கடந்த காலங்களில் இவ்வாறு நடந்துள்ளது. ஆனாலும் இது முறையானது அல்ல. ஒரு பயனரைப் பற்றி இன்னொரு பயனர் கட்டுரை எழுதுவதில் தவறில்லை. ஆனாலும், குறிப்பிடத்தக்கதன்மை தொடர்பான விதிகள் கடைப்பிடிக்கப்படல் வேண்டும். இலங்கையில் பிரபலமாக இருந்த வானொலி நாடக நடிகரும், திரைப்பட நடிகருமான கே. எஸ். பாலச்சந்திரன் தமிழ் விக்கியில் பயனராக இருந்து பல கட்டுரைகளை எழுதியவர். அவர் பயனராக இருக்கும்போதே இன்னொரு பயனர் அவரைப்பற்றித் தமிழ் விக்கியில் கட்டுரை எழுதினார். இது முறையானது. இது, தமிழர்கள் அறிந்துகொள்ள வேண்டிய ஒருவரைப்பற்றித் தமிழ் விக்கியில் ஆவணப்படுத்த முடிந்ததுடன், அவரும் பயனராக இருந்து தனது ஆர்வத்துறையில் பல கட்டுரைகளைத் தரவும் இடமளித்தது. ஆனால், இதை எடுத்துக்காட்டாகக் கொண்டு நான் உன்னைப்பற்றி எழுதுகிறேன், நீ என்னைப்பற்றி எழுது என்ற முறையில் கட்டுரைகள் எழுதக்கூடாது. சில ஆண்டுகளுக்கு முன்னர், ஒருவர் இத்தாலியில் இருந்து தன்னுடைய புகழ் பாடிக் கட்டுரைகளை எழுத முயன்றார். இதை அவருக்குச் சுட்டிக்காட்டியபோது வேறொருவர் மூலமோ அல்லது தானே வேறு பெயரிலோ அக்கட்டுரைகளை எழுத முயன்றார். இதை நாம் நிறுத்தினோம். எனவே ஒரு பயனரைப்பற்றி இன்னொரு பயனர் கட்டுரை எழுதுவதானாலும், அதன் நோக்கம், சமூகத்துக்கு ஏற்படக்கூடிய பயன் என்பவற்றை முன்னிறுத்த வேண்டும். விளம்பர நோக்கத்துக்காக மட்டும் இவ்வாறான கட்டுரைகள் எழக்கூடாது. ஒரு முறை விக்கிமீடியாவின் தலைமை நிறைவேற்று அலுவலரான இருந்த சூ கார்டினரைச் சந்தித்தபோது, தன்னைப்பற்றி ஒரு கட்டுரை ஆங்கில விக்கியில் இருப்பதாகவும், அதில் பல பிழைகள் இருப்பதாகவும் ஆனால், அதைத் தான் திருத்துவதோ பிறரைக் கொண்டு திருத்துவிப்பதோ பிழையான செய்தியை மற்றவர்களுக்கு வழங்கக்கூடும் ஆதலால் தான் அதை அப்படியே விட்டுவிட வேண்டியிருப்பதாகக் கூறியது ஞாபகம் இருக்கிறது. பிற பயனர்களைப்பற்றிக் கட்டுரை எழுதுவதைக் கட்டுப்பாட்டோடு செய்யமுடியும். தன்வரலாறு எழுதுவதை முற்றாகத் தவிர்த்தல் வேண்டும். -மயூரநாதன் (பேச்சு) 03:34, 26 மார்ச் 2015 (UTC)
::மயூரநாதனின் கருத்தோடு ஒத்துப் போகிறேன். இவ்வாறான தொகுப்புகளைக் காணும் போது அவற்றை உடனடியாகவே நீக்க வேண்டும். இது பற்றிக் கடினப் போக்கையே நாம் கடைப்பிடிக்க வேண்டும். பெரும்பான்மையானோர் வேண்டுமென்றே எழுதுவதில்லை. பலருக்கு இது பற்றிய போதிய தெளிவில்லாததே காரணம். கட்டுரைகளையோ அல்லது தொகுப்புகளையோ நீக்கும் போது அவர்களுக்கு அது பற்றித் தெரிவிக்க வேண்டும். விக்கியில் பல கட்டுரைகள் ஐபி முகவரியில் இருந்தும் எழுதுகிறார்கள். இவர்களை இனம் காணுவதும் கடினம். ஆனாலும், கட்டுரை வடிவில் இருந்து ஓரளவு தெரிந்து கொள்ளலாம்.--Kanags <sup>\உரையாடுக</sup> 07:54, 26 மார்ச் 2015 (UTC)  
அனைவரின் கருத்துகளுக்கும் நன்றி! --தினேஷ்குமார் பொன்னுசாமி (பேச்சு) 08:32, 30 மார்ச் 2015 (UTC)